कर्नाटक में कोरोना के 1990 नए केस मिले, 24 घंटे में 45 मरीजों की मौत हुई
कर्नाटक में बुधवार को कोविड-19 के 1,990 नए मामले सामने आए और 45 लोगों की मौत हो गई, जिससे राज्य में संक्रमण के कुल मामले बढ़कर 28,76,587 हो गए और मरने वालों की संख्या 35,989 हो गई।
बेंगलुरु: कर्नाटक में बुधवार को कोविड-19 के 1,990 नए मामले सामने आए और 45 लोगों की मौत हो गई, जिससे राज्य में संक्रमण के कुल मामले बढ़कर 28,76,587 हो गए और मरने वालों की संख्या 35,989 हो गई। राज्य में दिन में 2,537 लोग ठीक भी हुए, जिससे ठीक होने वालों की कुल संख्या 28,06,933 हो गई। बेंगलुरु शहर में 400 नए मामले आए, 490 लोग ठीक हुए और आठ मौतें हुईं। राज्य में अब उपचाराधीन मरीजों की संख्या 33,642 है। संक्रमण दर 1.59 प्रतिशत रही, जबकि मृत्यु दर 2.26 प्रतिशत रही। दक्षिण कन्नड़ और मैसुरु में छह-छह, बेलगावी में चार, बेंगलुरु ग्रामीण और चिकबल्लापुरा में तीन-तीन लोगों की मौत हुई है। बेंगलुरु शहर के बाद दक्षिण कन्नड़ में सबसे अधिक 219 नए मामले आए, इसके बाद मैसूरु में 211 और हसन में 175 मामले आए। राज्य में अब तक कुल 3,62,93,105 नमूनों की जांच हो चुकी है।